CELEX: 62017TN0690
Language: da
Date: 2017-10-05 00:00:00
Title: Sag T-690/17: Sag anlagt den 5. oktober 2017 — Uluru m.fl. mod Kommissionen og SRB

8.1.2018   
            
            
               DA
            
            
               Den Europæiske Unions Tidende
            
            
               C 5/46
            
         Sag anlagt den 5. oktober 2017 — Uluru m.fl. mod Kommissionen og SRB
   (Sag T-690/17)
   (2018/C 005/63)
   Processprog: spansk
   
      Parter
   
   
      Sagsøgere: Uluru, SL (Madrid, Spanien), Juan Adolfo Álvarez Lorenzana (Santo Domingo, Den Dominikanske Republik) og Raquel Fortet Rodríguez (Madrid) (ved advokaterne B. Cremades Roman, J. Orts Castro, J. López Useros, S. Cajal Martín og P. Marrodán Lázaro)
   
      Sagsøgte: Europa-Kommissionen og Den Fælles Afviklingsinstans (SRB)
   
      Sagsøgernes påstande
   
   
               —
            
            
               Afgørelsen fra Den Fælles Afviklingsinstans nr. SRB/EES/2017/08 og Kommissionens afgørelse (EU) 2017/1246, begge af 7. juni 2017, annulleres, og følgelig a) pålægges SRB og Europa-Kommissionen at godtgøre sagsøgernes investeringer i Banco Popular på de i stævningen opstillede betingelser, eller subsidiært b) pålægges SRB og Europa-Kommissionen at betale erstatning til sagsøgerne i henhold til deres ansvar uden for kontraktforhold på de i stævningen opstillede betingelser.
            
         
               —
            
            
               SRB og Kommissionen tilpligtes at betale erstatning til sagsøgerne i henhold til deres ansvar uden for kontraktforhold på de i stævningen opstillede betingelser.
            
         
               —
            
            
               Den værdiansættelse, der er foretaget af SRB’s uafhængige ekspert, annulleres, og efter at have foretaget en beregning af nettoværdien af Banco Populars aktiver, tilpligtes SRB og Europa-Kommissionen at betale erstatning til sagsøgerne på de i stævningen opstillede betingelser.
            
         
               —
            
            
               SRB og Europa-Kommissionen tilpligtes at betale sagsomkostningerne.
            
         
               —
            
            
               Det fastslås, at alle de beløb, der tilkendes sagsøgerne pålægges renter regnet fra den 23. maj 2017 (eller subsidiært regnet fra den 7. juni 2017) og frem til datoen for afsigelsen af Rettens dom, samt morarenter regnet fra afsigelsen af dommen bortset fra sagsomkostningerne som alene pålægges morarenter fra datoen for dommen.
            
         
               —
            
            
               Sagsøgerne tildeles enhver anden yderligere erstatning, som Retten måtte finde passende i henhold til lov.
            
         
      Søgsmålsgrunde og væsentligste argumenter
   
   Søgsmålsgrundene og de væsentligste argumenter er de samme som dem, der er gjort gældende i sag T-478/17, Mutualidad de la Abogacía og Hermandad Nacional de Arquitectos Superiores og Químicos mod Den Fælles Afviklingsinstans, T-481/17, Fundación Tatiana Pérez de Guzmán og Bueno og SFL mod Den Fælles Afviklingsinstans, T-482/17, Comercial Vascongada Recalde mod Kommissionen og Den Fælles Afviklingsinstans, T-483/17, García Suárez m.fl. mod Kommissionen og Den Fælles Afviklingsinstans, T-484/17, Fidesban m.fl. mod Den Fælles Afviklingsinstans, T-497/17, Sánchez del Valle og Calatrava Real State 2015 mod Kommissionen og Den Fælles Afviklingsinstans og T-498/17, Pablo Alvarez de Linera Granda mod Kommissionen og Den Fælles Afviklingsinstans.